Subprepektura ti Rumoi

Ti Subprepektura ti Rumoi (留萌振興局, Rumoi-shinkō-kyoku) ket ti maysa a subprepektura ti Prepektura ti Hokkaido, Hapon. Manipud idi 2011, daytoy ket addaan iti populasion iti 52,627 ken ti kalawa iti 4,019.97 kuadrado kilometro (1,552.12 sq mi). Ti densidad ti populasion ti prepektura ket 13 a tattao tunggal maysa a km2, daytoy ket bassit no maiyasping iti amin a Hapon. Ti populasion ti Subprepektura ti Rumoi ket mangirepresenta 0.96% iti dagup ti amin a populasion ti Hokkaido. Heograpia Ti Subprepektura ti Rumoi ket sumakop iti ballasiw ti aplaya ti Baybay ti Hapon iti akin-amianan a laud a Hokkaido. Dagiti siudad Rumoi (kapitolio) Dagiti ili ken dagiti purok babaen ti distrito Distrito ti Mashike Mashike Distrito ti Rumoi Obira Distrito ti Teshio (Rumoi) Enbetsu Teshio Distrito ti Tomamae Haboro Shosanbetsu Tomamae Dagiti karayan Ti Karayan Rumoi 44 kilometro (27 mi) ket agayus manipud iti Bantay Poroshiri iti kabambantayan ti Bantay Hidaka agingga iti Baybay ti Hapon. Pakasaritaan Ti Subprepektura ti Mashike ket napundar idi a kas parte dagiti administratibo a reporma ti Hokkaido idi las-ud ti Paset ti panawen ti Meiji (1868–1912). Naiyalis ti kapitolio idiay Rumoi idi 1914, ken nanaganan manen ti subprepektura iti Subprepektura ti Rumoi iti isu met laeng a tawen. Ti Ili ti Toyotomi) iti Distrito ti Teshio ket naiyakar iti Subprepektura ti Sōya idi 1948, ken ti Horonobe ket naiyakar iti Subprepektura ti Sōya idi 2010. Ekonomia Dagiti industria ti panagkalap ket isu ti kaaduan iti ekonomia iti lugar, ken dagiti panagproseso kadagiti makalap ket agtultuloy nga agrang-rang-ay nga industria. Dagiti nagibasaran Dagiti akinruar a silpo Pakaammo ti panagbiahe idiay Subprepektura ti Rumoi manipud iti Wikivoyage (iti Ingles) Opisial a website (iti Hapon)